Mestské zastupiteľstvo v Košiciach
U z n e s e n i e
z XI. rokovania Mestského zastupiteľstva v  Košiciach, zo dňa
13. a 14. decembra 2007					   číslo: 322

Dodatok č. 3 - Zmena a doplnenie zriaďovacej listiny Domova dôchodcov Košice (plnenie uznesenia MZ č. 228 zo dňa 30.8.2007)

Mestské zastupiteľstvo v Košiciach
podľa § 6 ods. 2  písm. ad) Štatútu mesta Košice  

schvaľuje

Dodatok č. 3 – Zmena a doplnenie zriaďovacej listiny Domova dôchodcov Košice, Garbiarska 4 zo dňa 21.05.2001 v znení:

„Na základe  uznesenia mestského zastupiteľstva č. 228 zo dňa 30. augusta 2007

z r i a ď o v a t e ľ
Mesto Košice
Sídlo: Trieda SNP 48/A, 040 04 Košice
Zastúpené primátorom mesta Ing. Františkom Knapíkom
IČO: 00691135

mení a  dopĺňa zriaďovaciu listinu rozpočtovej organizácie  Domov dôchodcov Košice, Garbiarska 4, zo dňa 21.05.2001,  vrátane dodatku  č. 1 zo dňa 01.07.2002 a dodatku č. 2 zo dňa 11. júna 2007 
mení:
názov rozpočtovej organizácie  Domov dôchodcov Košice, Garbiarska 4  na :
„Stredisko sociálnej pomoci mesta Košice, Garbiarska 4“ .

Text za pôvodným názvom „Domov dôchodcov Košice, Garbiarska 4“  sa mení, dopĺňa
a  znie: 
Identifikačné číslo organizácie :  00696871

Zariadenie  zriaďuje ako rozpočtovú organizáciu s platnosťou od 1.1.1999 na dobu neurčitú. 

Článok I.
Predmet činnosti

Základným predmetom činnosti rozpočtovej organizácie  „Stredisko sociálnej pomoci mesta Košice, Garbiarska 4“ je:
2

1.	poskytovanie starostlivosti občanom podľa § 24 zákona č. 195/1998 Z. z. o sociálnej pomoci   v znení neskorších predpisov – Domov dôchodcov, Garbiarska č. 4, Košice:  
poskytovanie starostlivosti občanovi, ktorému nemožno  poskytovať inú sociálnu službu podľa  zákona o sociálnej pomoci, alebo poskytnutie inej sociálnej služby podľa zákona o sociálnej pomoci dostatočne nerieši hmotnú núdzu tohto občana a ktorý:
a)	je poberateľom starobného dôchodku,
b)	pre svoj nepriaznivý zdravotný stav vyžaduje sústavnú starostlivosť inej osoby, ktorú občanovi nemôže zabezpečiť rodina ani poskytovanie opatrovateľskej služby, 
c)	alebo poskytovanie starostlivosti v domove dôchodcov potrebuje z iných vážnych dôvodov.
2.	poskytovanie starostlivosti občanovi podľa § 34 zákona č. 195/1998 Z. z. o sociálnej pomoci   v znení neskorších predpisov - Zariadenie opatrovateľskej služby, Južná trieda č. 23, Košice :
zabezpečenie starostlivosti občanovi, ktorý podľa odporúčania zdravotníckeho zariadenia je odkázaný na zabezpečenie nevyhnutných životných úkonov, ak tomuto občanovi nemožno poskytnúť opatrovateľskú službu v jeho byte:
a)	denne
b)	prechodne na určitý čas
3.	zabezpečenie výkonu opatrení sociálnoprávnej ochrany detí a sociálnej kurately podľa § 45 ods. 1, 2 a § 62 zákona č. 305/2005 Z. z. o sociálnoprávnej ochrane detí a sociálnej kuratele a o zmene a doplnení niektorých zákonov – Krízové stredisko „Oceľová nádej“ Pollova č. 18, Košice
a)	vykonávanie opatrení sociálnoprávnej ochrany ak sa dieťa, rodina, alebo plnoletá fyzická osoba nachádza v krízovej životnej situácii,
b)	výkon rozhodnutia súdu o výchovnom opatrení podľa osobitného predpisu,
c)	výkon rozhodnutia súdu o predbežnom opatrení podľa osobitného predpisu,
d)	výkon výchovných  opatrení.
4.	zabezpečenie organizovania spoločného stravovania podľa § 16 zákona 
č. 195/1998 Z. z. o sociálnej pomoci v znení neskorších predpisov
5.	zabezpečenie výkonu  prepravnej služby podľa § 17  zákona č. 195/1998 Z. z. o sociálnej pomoci v znení neskorších predpisov

 Článok II.
Hospodársko – právne postavenie

1.	Stredisko sociálnej pomoci mesta Košice, Garbiarska 4 je:  
a)	rozpočtovou organizáciou mesta Košice,
b)	právnickou osobou, ktorá je svojimi príjmami a výdavkami  napojená na štátny rozpočet a rozpočet mesta Košice. 
2.  Stredisko sociálnej pomoci mesta Košice, Garbiarska 4   hospodári s prostriedkami a majetkom mesta, ktorý  bol zmluvne zverený do správy Domovu dôchodcov 
3

Košice, Garbiarska 4 a ktorý užívali – Zariadenie opatrovateľskej služby, Južná trieda 23, Košice a Krízové stredisko „Oceľová nádej“, Pollova 18, Košice v celkovej hodnote 43 496 607,34 Sk. 

Článok III.
Štatutárny orgán

1.	Štatutárnym orgánom rozpočtovej organizácie „Stredisko sociálnej pomoci Košice, Garbiarska 4“  je riaditeľ.
2.	Riaditeľ je oprávnený konať v mene rozpočtovej organizácie vo všetkých veciach týkajúcich sa jeho činnosti v súlade so všeobecne záväznými právnymi predpismi, zriaďovacou listinou a rozhodnutiami zriaďovateľa.  

Článok IV. 
Záverečné ustanovenia

1.	Zriaďovacia listina zo dňa 21.5.2001, ktorou bol zriadený Domov dôchodcov Košice, Garbiarska 4 nadobudla platnosť  1.6.2001 a dňom nadobudnutia jej platnosti zanikla platnosť predchádzajúcej zriaďovacej listiny zo dňa 14.12.1998. 
2.	Tento dodatok č. 3 - zmena a doplnenie zriaďovacej listiny nadobúda platnosť a účinnosť dňom 1. januára 2008.“ 

Ing. František Knapík
primátor mesta Košice
Podpísal dňa : 20.12.2007

Za správnosť  : RNDr. Milan Sabol
                         Ing. Silvia Nagyová
Zapisovateľka : Mária Lapšanská